S-6954/2019

Mál þetta, sem dómtekið var í dag, er höfðað með tveimur ákærum, útgefnum af lögreglustjóranum á höfuðborgarsvæðinu.

Fyrri ákæran er gefin út 26. nóvember 2019, á hendur E-kvk-þgf Á-kvk-þgf A-kvk-þgf, kt. [...], óstaðsettri í hús, Reykjavík, fyrir eftirtalin umferðarlagabrot með því að hafa: 1. Miðvikudaginn 5. september 2018 ekið bifreiðinni [...]svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 125 ng/ml, metamfetamín 130 ng/ml og tetrahýdrókannabínól 3,8 ng/ml) um Suðurlandsbraut í Reykjavík, við hús nr. [...], þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

2. Föstudaginn 19. október 2018 ekið bifreiðinni [...] svipt ökurétti suður [...] í Reykjavík, við hús nr. [...], þar sem lögregla stöðvaði aksturinn.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Breiðholtsbraut í Reykjavík, við Breiðholtsbrú.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

4. Mánudaginn 15. júlí 2019 ekið bifreiðinni [...]svipt ökurétti og óhæf til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 595 ng/ml, brómazepam 110 ng/ml, MDMA 85 ng/ml, nítrazepam 115 ng/ml og tetrahýdrókannabínól 0,9 ng/ml) austur Skemmuveg í Kópavogi, að bifreiðastæði við [...], þar sem lögregla stöðvaði aksturinn.

Telst brot þetta varða við 1., sbr. 2. mgr. 44. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987

Síðari ákæran er gefin út á hendur ákærðu, 12. maí 2020, fyrir umferðar- og fíkniefnalagabrot með því að hafa, þriðjudaginn 11. febrúar 2020, ekið bifreiðinni [...]svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 455 ng/ml, MDMA 425 ng/ml og tetrahýdrókannabínól 1,3 ng/ml) norður Álftanesveg á Álftanesi, þar sem lögregla stöðvaði aksturinn og haft í vörslum sínum 1,77 gaf amfetamíni, sem lögreglumenn fundu við leit í tösku ákærðu.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 1,77 gaf amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í báðum ákærum miðað við eldri umferðarlög nr. 50/1987. Brot ákærðu samkvæmt fyrri ákæru varða nú við ný umferðarlög nr. 77/2019. Brot samkvæmt 1. ákærulið varðar þannig nú við 1., sbr. 2. mgr. 50. gr. og 1. mgr. 58. gr., brot samkvæmt 2. og 3. ákærulið varða nú við 1. mgr. 58. gr. og brot samkvæmt 4. ákærulið varðar nú við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., allt samanber 1. mgr. 95. gr. umferðarlaga nr. 77/2019.

Ákærða er fædd í [...]. Samkvæmt framlögðu sakavottorði, dagsettu 19. nóvember 2019, gekkst ákærða undir greiðslu sektar með lögreglustjórasátt 14. júní 2017 fyrir að akstur undir áhrifum ávana- og fíkniefna. Þá var ákærða dæmd til greiðslu sektar með dómi 10. október 2018 fyrir hraðakstur, akstur undir áhrifum ávana- og fíkniefna, akstur svipt ökurétti og vörslur fíkniefna.

Brot það sem ákærða er sakfelld fyrir nú samkvæmt fyrsta ákærulið var framið 5. september 2018 eða fyrir uppsögu dómsins frá 10. október 2018 og verður ákærðu því dæmdur hegningarauki varðandi það brot sbr. 78. gr. almennra hegningarlaga nr. 19/1940.

Brot samkvæmt öðrum ákæruliðum eru framin eftir uppsögu áðurnefnds dóms og verður miðað við það við ákvörðun refsingar að ákærða hafi nú gerst sek um að aka undir áhrifum ávana- og fíkniefna í þriðja skipti og að aka svipt ökurétti í annað skipti, innan ítrekunarramma 3. mgr. 71. gr. almennra hegningarlaga.

Ákærða hefur játað brot sitt greiðlega og er að taka sig á samanber framlagt vottorð í málinu og verður það virt henni til refsimildunar.

Með hliðsjón af öllu framangreindu, sakarefni málsins, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 2 mánuði.

Með vísan til 99. gr. og 101. gr. laga nr. 77/2019 er ákærða svipt ökurétti ævilangt frá deginum í dagað telja.

Með vísan til lagaákvæða í ákæru eru gerð upptæk 1,77 gaf amfetamíni sem að lögregla lagði hald á við rannsókn málsins.

Ákærða greiði málsvarnarþóknun skipaðs verjanda síns, S-kk-ef S-kk-ef lögmanns, 126.480 krónur, að meðtöldum virðisaukaskatti, og 543.794 krónur í annan sakarkostnað.

Af hálfu ákæruvaldsins flutti málið H-kk-nf G-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, E-kvk-nf Á-kvk-nf A-kvk-nf, sæti fangelsi í 2 mánuði.

Ákærða er svipt ökurétti ævilangt frá deginum í dag að telja.

Upptæk eru gerð til ríkissjóðs 1,77 gaf amfetamíni.

Ákærða greiði málsvarnarþóknun skipaðs verjanda síns, S-kk-ef S-kk-ef lögmanns, 126.480 krónur og 543.794 krónur í annan sakarkostnað.

H-kvk-nf S-kvk-nf B-kvk-nf